Poziv na podnošenje prijava za slobodna radna mjesta službenika za projekte u Odjelu za sigurnost

Član privremenog osoblja prema članku 2. točki (f) (AD6) – uz dodatnu svrhu izrade popisa uspješnih kandidata – ERA/AD/2016/003-OPE

|  |
| --- |
| SADRŽAJ POSLA |
| Zaposlenik će raditi u Odjelu za sigurnost pod nadležnošću jednog od voditelja Sektora. Zbog osjetljive prirode radnoga mjesta od uspješnog kandidata očekuje se određena razina povjerljivosti.  Glavni zadatci i obaveze:   * vođenje rada u razvoju pitanja povezanih sa sigurnošću, uključujući ljudske čimbenike i kulturu sigurnosti; te doprinos svojim relevantnim stručnim znanjem projektima povezanima s izvješćivanjem o događajima, modelom zrelosti, procjenom rizika; * sudjelovanje u daljnjem razvoju revizorskih ili nadzornih koncepata; * pomoć pri promicanju i nadziranju sustava upravljanja sigurnošću; * sudjelovanje u daljnjem razvoju te u promicanju i nadziranju načela za ocjenjivane sukladnosti, te nadziranje sustava upravljanja sigurnošću; * sudjelovanje u usklađivanju i nadziranju aktivnosti istraga nesreća, klasifikacija nesreća i uzroka incidenata te ostalih aktivnosti izvještavanja; * pružanje podrške u upravljanju mrežama dionika određenih modeliranjem sigurnosnog rizika te u njihovoj organizaciji; * sudjelovanje u procjeni razine sigurnosti željeznice u različitim državama članicama; * pomoć pri pripremi tehničkih mišljenja za Europsku komisiju o aspektima koji se tiču sigurnosti, uključujući provjeru prijenosa i provedbe europskog zakonodavstva; * pružanje podrške upravljanju odnosa s dionicima Odjela za sigurnost, kao i unutarnjoj i vanjskoj komunikaciji. |

|  |
| --- |
| *STRUČNA SPREMA I OSTALI PREDUVJETI* |
| Kako bi kandidati ispunili uvjete, moraju zadovoljiti sve kriterije prihvatljivosti navedene u nastavku do isteka roka za podnošenje prijava:  **KRITERIJI PRIHVATLJIVOSTI**   * stupanj obrazovanja, potvrđen diplomom[[1]](#footnote-1), koji odgovara završenom sveučilišnom studiju u trajanju od 4 godine ili više, nakon čega je uslijedilo najmanje 3-godišnje stručno iskustvo;   **ILI**   * stupanj obrazovanja, potvrđen diplomom, koji odgovara završenom sveučilišnom studiju u trajanju od 3 godine, nakon čega je uslijedilo najmanje 4-godišnje stručno iskustvo;   **ILI**   * stručno osposobljavanje istovjetne razine, kada je to opravdano i u interesu službe.   **Važno:**  sveučilišni studiji moraju biti iz područja ljudskih čimbenika, ergonomije, rada, organizacijske psihologije i psihologije rada ili sličnih disciplina.   * temeljito znanje jednog službenog jezika[[2]](#footnote-2) Europske unije i zadovoljavajuće znanje još jednog službenog jezika[[3]](#footnote-3) Europske unije, koliko je potrebno za obavljanje dužnosti radnoga mjesta; * državljanstvo jedne od država članica Europske unije ili država članica EGP-a (Island, Lihtenštajn i Norveška); * potpuno uživanje građanskih prava; * ispunjene sve važeće zakonske obveze u vezi s vojnim rokom[[4]](#footnote-4); * zadovoljavanje karakternih zahtjeva za dužnosti radnog mjesta[[5]](#footnote-5); * fizička sposobnost za obavljanje dužnosti povezanih s radnim mjestom[[6]](#footnote-6).   Sve prijave koje ispunjavaju uvjete procijenit će se i ocijeniti prema zahtjevima navedenima u nastavku. Imajte na umu da će neispunjavanje najmanje jednog osnovnog kriterija rezultirati isključenjem kandidata iz postupka odabira. Kriteriji prednosti daju dodatnu prednost i neće uzrokovati izuzimanje ako se ne ispune.  **KRITERIJI ZA ODABIR**  Kako bi Povjerenstvo za odabir procijenilo vaše kompetencije i vještine, morate poslati konkretne primjere iz svojeg obrazovanja i stručnog iskustva koji pokazuju da ispunjavate osnovne kriterije za odabir i prednosti:   1. *Osnovni kriteriji*  * relevantno radno iskustvo i stručno znanje u području ljudske izvedbe i kulture sigurnosti; * sposobnost rada u bliskoj suradnji s tehničkim stručnjacima i osobljem željeznice; * vrlo dobre vještine u usmenom i pisanom komuniciranju  1. *Prednosti*  * iskustvo u uključivanju ljudskih čimbenika u sustave upravljanja sigurnošću, posebice procjeni rizika, upravljanju dizajnom i promjenom, postupcima praćenja i ostalim postupcima povezanima s ljudskom izvedbom; * iskustvo u pružanju potpore u obliku ljudskih čimbenika tehničkim projektima i/ili projektima osposobljavanja za razvoj vještina i kompetencija, uključujući razvoj sustava izvješćivanja i istrage incidenata/nesreća; * iskustvo u doprinosu razvoju organizacijske kulture i kulture sigurnosti, uključujući procjenu sigurnosnog okruženja i rad s osobljem s ciljem olakšavanja razvoja pozitivne kulture sigurnosti u organizaciji; * članstvo (status ovlaštene ili kvalificirane osobe) u državnom ili međunarodnom stručnom tijelu u području ljudskih čimbenika, ergonomije ili psihologije; * znanje i iskustvo na području rada i/ili održavanja željeznice; * znanje u području certificiranja i nadzora postupaka u sustavu upravljanja.   Ovisno o broju prijava, Povjerenstvo za odabir kandidata može primijeniti strože zahtjeve u sklopu prethodno navedenih kriterija za odabir. |

Poziv na podnošenje prijava za slobodna radna mjesta službenika za projekte u Odjelu za sigurnost

Član privremenog osoblja prema članku 2. točki (f) (AD6) – uz dodatnu svrhu izrade popisa uspješnih kandidata – ERA/AD/2016/003-OPE

|  |  |
| --- | --- |
| *Datum objave:* 12. 12. 2016. | *Rok za podnošenje prijava:* 12. 01. 2017. (23:59 SEV po lokalnom vremenu u Valenciennesu) |
| *Vrsta ugovora:* Član privremenog osoblja 2(f)  *Funkcijska skupina i platni razred:* AD6 | *Mjesto zaposlenja:* Valenciennes, Francuska |
| *Trajanje ugovora:* 4 godine s mogućnošću produživanja na određeno razdoblje do najviše 4 godine. Ako se obnovi drugi put, ugovor se sklapa na neodređeno razdoblje | *Osnovna mjesečna plaća:* 5 079,70 EUR za stupanj 1 s faktorom ponderiranja od 13,8 % (od 1. 7. 2016.), uz određene naknade po potrebi |
| *Odjel:* provjerite u nastavku | |
| *Prijave se šalju isključivo e-poštom na adresu:* jobs@era.europa.eu | *Popis uspješnih kandidata vrijedi do:* 31. 12. 2017. (valjanost liste uspješnih kandidata može se produljiti) |

|  |
| --- |
| *AGENCIJA* |
| Agencija Europske unije za željeznice (u daljnjem tekstu „Agencija”) uspostavljena je Uredbom (EU) 2016/796 Europskog parlamenta i Vijeća od 11. svibnja 2016. Naša je misija poboljšati funkcioniranje sustava željeznica za društvo, a to postižemo doprinoseći stvaranju jedinstvenog Europskog željezničkog prostora bez granica koji jamči visoku razinu sigurnosti, razvojem zajedničkog pristupa sigurnosti Europskog sustava upravljanja i nadzora vlakova (ERTMS) te promicanjem pojednostavljenog pristupa za klijente u europskom željezničkom sektoru. Osim toga, Agencija će od 2019. postati europsko tijelo koje će izdavati jedinstvene certifikate o sigurnosti željezničkim poduzećima za cijelu Europsku uniju i odobrenja za rad vozila u više od jedne zemlje te izdavati prethodna odobrenja za ERTMS infrastrukturu. Sjedište Agencije nalazi se u Valenciennesu, a središte za sastanke u Lilleu u Francuskoj. Agencija trenutačno zapošljava 160 osoba.  Više informacija o Agenciji potražite na našoj internetskoj stranici: [http://www.era.europa.eu](http://www.era.europa.eu/) |

|  |
| --- |
| ODJEL ZA SIGURNOST |
| Radom unutar zakonodavnog okvira utvrđenog u Direktivi o sigurnosti željeznica i Uredbi o Agenciji Agencija je osnovala dinamički tim za sigurnost posvećen pružanju podrške u postizanju ambicioznih ciljeva u pogledu sigurnosti, uključujući pretvaranje europskog sustava željeznica u svjetskog lidera za sigurnost. Nova Direktiva o sigurnosti željeznica jasno obvezuje Agenciju za poboljšanje sigurnosti diljem Europe, a Agencija zapošljava s ciljem ispunjavanja tog novog izazova. Doprinos ljudske izvedbe ključan je za sigurnost te Agencija traži iskusne pojedince koji bi se pridružili timu Odjela s ciljem osnaživanja naše izvedbe na tom području i podržali nove smjerove aktivnosti poput razvoja pozitivne kulture sigurnosti diljem Europe. |

|  |
| --- |
| *POSTUPAK PRIJAVE* |
| Kako bi prijava **bila važeća**, kandidati moraju predati sljedeće dokumente:   * detaljni životopis (samo u formatu životopisa za EU). Informacije potražite na sljedećoj poveznici:   <http://europass.cedefop.europa.eu/hr/documents/curriculum-vitae/templates-instructions>   * motivacijsko pismo od najviše 2 stranice, s objašnjenjem zašto kandidata zanima ovo radno mjesto i na koji način može doprinijeti Agenciji ako dobije posao; * obrazac za procjenu prihvatljivosti (provjerite prilog).   **Nepridržavanje navedenih uputa rezultirat će isključenjem iz postupka odabira.**  S obzirom na to da je službeni jezik Agencije engleski, kandidate potičemo da prijavu predaju na engleskom jeziku kako bi olakšali postupak odabira.  Prijave se obavezno šalju e-poštom na adresu [**jobs@era.europa.eu**](mailto:jobs@era.europa.eu) najkasnije do **12. 01. 2017.** u 23:59 CET (po lokalnom vremenu u Valenciennesu), **s jasno naznačenim referentnim brojem poziva na podnošenje prijava u naslovu poruke e-pošte.**  Imajte na umu da se prijave predane putem telefaksa ili pošte neće uzimati u obzir.  Ako se u bilo kojoj fazi postupka ustanovi da podatci koje je pružio kandidat nisu točni, taj kandidat može biti diskvalificiran.  Kandidatima je zabranjeno izravno ili neizravno stupiti u kontakt s članovima Povjerenstva za odabir kandidata, kao i drugim osobama u njihovo ime. Tijelo ovlašteno za sklapanje ugovora (u daljnjem tekstu TOSU) zadržava pravo diskvalificiranja svih kandidata koji ne uvaže ovu uputu.  Izradit će se popis uspješnih kandidata koji će vrijediti do **31. 12. 2017.** Valjanost popisa uspješnih kandidata može se produljiti ako to odluči TOSU. Popis uspješnih kandidata može se upotrebljavati za zapošljavanje za druga radna mjesta istog profila kao onog gore opisanog.  **Imajte na umu da zbog mogućeg velikog broja prijava unutar roka za podnošenje prijava može doći do poteškoća s obradom velike količine podataka u sustavu. Savjetujemo vam da svoju prijavu pošaljete ranije od naznačenog roka.**  **Važno:** Popratna dokumentacija (npr. ovjerene preslike stupnja obrazovanja / diploma, dokaz o iskustvu itd.) NE šalje se u ovoj fazi, no to će možda biti potrebno u kasnijoj fazi postupka. Dokumentacija se ne vraća kandidatima |

|  |
| --- |
| *POSTUPAK ODABIRA* |
| Odabir će se odvijati na sljedeći način:   1. Povjerenstvo za odabir kandidata provjerava valjanost i kriterije prihvatljivosti svih prijava. 2. Kandidati koji zadovoljavaju kriterije prihvatljivosti ocjenjuju se prema kriterijima za odabir. 3. Povjerenstvo za odabir ocjenjuje motivacijska pisma i životopise prihvatljivih podnositelja prijava i sastavlja popis kandidata u užem izboru koji su zadovoljili najviše kriterija za odabir navedenih u pozivu za podnošenje prijava. 4. Poziv se upućuje na temelju najboljeg rezultata u predselekcijskom probiru s obzirom na kriterije za odabir. 5. Povjerenstvo za odabir intervjuira i testira kandidate u užem izboru. 6. Pisani test održava se na engleskom jeziku. 7. Intervju je na engleskom jeziku. Ako vam je materinji jezik engleski, tijekom razgovora za posao testira se drugi jezik naveden u životopisu. 8. Nakon rezultata razgovora za posao i pismenih testova, Povjerenstvo za odabir predlaže popis prikladnih kandidata[[7]](#footnote-7) TOSU-u. Popis se sastavlja abecednim redom, uz detaljan popis rezultata nakon razgovora za posao i pisanog testa (ako je primjenjivo). Kandidati koji ostvare potrebne ocjene u razgovoru za posao i pisanim testovima (ako je primjenjivo) uvrštavaju se na popis uspješnih kandidata (ako je primjenjivo). Kandidati bi trebali imati na umu da uvrštenje na popis uspješnih kandidata nije jamstvo zapošljavanja. 9. Prije zapošljavanja člana privremenog osoblja TOSU utvrđuje imaju li kandidati osobnih interesa koji će utjecati na njihovu neovisnost ili postoje li drugi sukobi interesa. Kandidat obavještava TOSU o postojećim ili mogućim sukobima interesa putem posebnog obrasca. TOSU će po potrebi poduzeti potrebne mjere. 10. Popis uspješnih kandidata valjan je do 31. 12. 2017. Valjanost se može produljiti odlukom TOSU-a. 11. Prikladni kandidati zaposlit će se temeljem odluke TOSU-a. Prije ponude za posao kandidati na popisu uspješnih kandidata mogu biti pozvani na intervju s izvršnim direktorom. |

|  |  |
| --- | --- |
| *SAŽETAK UVJETA ZAPOŠLJAVANJA* | |
| 1. Plaće su oslobođene nacionalnih poreza, a umjesto toga odbija se porez na izvoru u korist Europske unije; 2. pravo na dva dana godišnjeg odmora po kalendarskom mjesecu, uz dodatne dane za dob i platni razred, 2 ½ dana za osoblje upućeno na rad u inozemstvo i još u prosjeku 16 blagdana godišnje; 3. opće i primjenjivo stručno osposobljavanje uz mogućnosti profesionalnog razvoja; 4. sustav mirovinskog osiguranja EU-a (nakon 10 godina radnog staža); 5. pokriće osiguranja u slučaju nesreće ili profesionalne bolesti u okviru Zajedničkog sustava zdravstvenog osiguranja EU-a, naknada za nezaposlenost i invaliditet te putno osiguranje; | **Ovisno o pojedinačnim osobnim okolnostima i matičnom mjestu, članovi osoblja mogu osim toga imati pravo i na:**   1. naknadu za život u inozemstvu ili boravak u stranoj državi; 2. naknadu za kućanstvo; 3. naknadu za uzdržavano dijete; 4. naknadu za obrazovanje; 5. naknadu za nastanjenje i povrat troškova preseljenja; 6. početne privremene dnevnice; 7. ostale povlastice (povrat troškova putovanja pri zaposlenju itd.).   Više informacija o uvjetima potražite u prilogu **VII. Pravilnika o osoblju** (od 96. do 110. stranice):  <http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HR:PDF> |

|  |  |
| --- | --- |
| *OBAVEZE* | |
| **Predanost promicanju jednakih mogućnosti:**  Agencija je poslodavac koji promiče jednake mogućnosti i potiče prijave svih kandidata koji ispunjavaju kriterije prihvatljivosti i kriterije za izbor, bez ikakvih razlika na temelju nacionalnosti, dobi, rase, političkog, filozofskog ili vjerskog uvjerenja, roda ili seksualne orijentacije te bez obzira na invaliditet, bračni status ili druge obiteljske okolnosti. | **Žalbeni postupak:**  kandidati koji smatraju da je došlo do pogreške pri ocjenjivanju prihvatljivosti njihove prijave mogu zatražiti ponovno razmatranje. U tu svrhu zahtjev za ponovnim razmatranjem može se predati u roku od 20 kalendarskih dana od primitka poruke e-pošte s obavijesti o odbijanju prijave kandidata. U zahtjevu za ponovno razmatranje potrebno je navesti referentni broj postupka o kojem se radi te jasno naglasiti kriterij ili kriterije za koje se traži ponovno razmatranje i navesti razloge zahtijevanja ponovnog razmatranja. Zahtjev se upućuje na posebnu adresu e-pošte Agencije (jobs@era.europa.eu).  Kandidati će primiti obavijest o odluci Povjerenstva za odabir u roku od 15 kalendarskih dana nakon primanja zahtjeva. |

|  |  |
| --- | --- |
| *ŽALBENI I PRITUŽBENI POSTUPCI* | |
| Ako kandidati smatraju da ih je određena odluka oštetila, mogu podnijeti administrativnu pritužbu na temelju članka 90. stavka 2. Pravilnika o osoblju za dužnosnika Europske unije i Uvjeta zaposlenja ostalih službenika Europske unije na sljedeću adresu:  Izvršni direktor  Agencija Europske unije za željeznice  120, rue Marc Lefrancq  FR - 59300 Valenciennes  Pritužba se mora uložiti u roku tri mjeseca od primanja obavijesti o postupku kojim je kandidat oštećen.  Ako se pritužba odbije, kandidat može iznijeti slučaj na temelju članka 270. Ugovora o funkcioniranju Europske unije i članka 91. Pravilnika o osoblju za dužnosnike Europske unije i Uvjeta zaposlenja ostalih službenika Europskih zajednica pred:  Službenički sud Europske unije  Poštanska adresa  L-2925 Luksemburg  <http://curia.europa.eu/>  Imajte na umu da TOSU nema ovlasti za izmjenu odluka Povjerenstva za odabir. Sud čvrsto zastupa stajalište da pravo odlučivanja Povjerenstva za odabir nije podložno ponovnom razmatranju na Sudu, osim u slučaju kršenja pravila procedure Povjerenstva za odabir. | Moguće je podnijeti žalbu Europskom ombudsmanu u skladu s člankom 228. stavkom 1. Ugovora o funkcioniranju Europske unije i uvjetima određenima Odlukom Europskog parlamenta od 9. ožujka 1994. o pravilima i općim uvjetima kojima se regulira izvršenje dužnosti ombudsmana, objavljenoj u Službenom listu Europske unije L 113 4. svibnja 1994.:  Europski ombudsman  1, Avenue du Président Robert Schuman – CS 30403  FR – 67001 Strasbourg Cedex  <http://www.ombudsman.europa.eu/hr/home.faces>  Imajte na umu da pritužbe koje podnesete Ombudsmanu nemaju učinak odgode za razdoblje određeno člankom 90. stavkom 2. i člankom 91. Pravilnika o osoblju Europske unije kod podnošenja, tim redoslijedom, pritužbe ili žalbe pri Službeničkom sudu Europske unije na temelju članka 270. Ugovora o funkcioniraju Europske unije |

|  |  |
| --- | --- |
| *ZAŠTITA PODATAKA* | |
| Svrha obrade podataka koje predate jest rad s vašom prijavom s obzirom na mogućnost predselekcije i zapošljavanja u Agenciji.  Traženi osobni podaci obradit će se u skladu sa zahtjevima Uredbe (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka. | Provjerite na poveznici:  <http://www.era.europa.eu/The-Agency/Jobs/Pages/HR-Privacy-Statement.aspx> |

1. Razmatrat će se samo diplome koje su stečene u državama članicama EU-a ili za koje postoji potvrda o istovjetnosti obrazovanja koju su izdale ustanove navedenih država članica [↑](#footnote-ref-1)
2. Vaš materinji jezik ili drugi službeni jezik EU-a s razinom temeljitog poznavanja koja odgovara razini C1 definiranoj Zajedničkim europskim referentnim okvirom za jezike (CEFR) <http://europass.cedefop.europa.eu/hr/resources/european-language-levels-cefr> [↑](#footnote-ref-2)
3. Znanje drugog službenog jezika EU-a koje odgovara barem razini B2 definiranoj Zajedničkim europskim referentnim okvirom za jezike (CEFR) [↑](#footnote-ref-3)
4. Ako je primjenjivo [↑](#footnote-ref-4)
5. Prije zapošljavanja uspješni kandidat treba dostaviti potvrdu o nekažnjavanju [↑](#footnote-ref-5)
6. Prije zapošljavanja uspješni kandidat mora proći pregled u zdravstvenom centru koji odredi Agencija kako bi se utvrdilo jesu li zadovoljeni zahtjevi iz članka 28. točke (e) Pravilnika o osoblju za dužnosnike Europske unije i Uvjeta zaposlenja ostalih službenika Europske unije [↑](#footnote-ref-6)
7. Razmatraju se samo oni kandidati koji postignu ukupni rezultat od najmanje 50 % [↑](#footnote-ref-7)